రామనారాయణ

రామనారాయణ లేదా రామనారాయణన్ (1949-2014) ఒక భారతీయ చలనచిత్ర దర్శకుడు, నిర్మాత. ఇతడు తెలుగు, తమిళ, కన్నడ, ఒరియా, బెంగాలీ, మరాఠీ, గుజరాతీ, భోజ్‌పురి, మలయ్ మొదలైన 9 భాషలలోని చలనచిత్రాలకు దర్శకత్వం వహించాడు.
జీవిత విశేషాలు
ఇతడు 1949, ఏప్రిల్ 3వ తేదీన తమిళనాడు రాష్ట్రంలోని కారైకుడిలో జన్మించాడు. ఇతడు సినిమాలలో పాటలు వ్రాయాలనే ఉద్దేశంతో మద్రాసు లోనికి కాలుమోపాడు కానీ సంభాషణల రచయితగా సినిమాలలో అడుగు పెట్టాడు. తన మిత్రుడు ఎం.ఎ.ఖాజాతో కలిసి రామ్‌-రహీమ్‌ పేరుతో జంటగా తమిళ సినిమాలకు సంభాషణలు వ్రాశాడు. 1976లో తొలిసారి ఇతడు ఆశై అరుబదు నాళ్ అనే సినిమాకు కథ, స్క్రీన్‌ప్లే, సంభాషణలు వ్రాశాడు. 1977లో మీనాక్షి కుంకుమమ్ అనే సినిమాతో నిర్మాతగా మారాడు. 1981లో సుమై అనే సినిమాకు మొదటిసారి దర్శకత్వం వహించాడు. ఇతడు మొత్తం 9 భాషలలో 125కుపైగా సినిమాలకు పనిచేశాడు. 1980వ దశకంలో ఎక్కువగా జంతువులు ప్రధాన పాత్రలుగా ఉన్న సినిమాలు తీశాడు. 1990లలో భక్తి సినిమాలు తీశాడు. ఇతని సినిమాలు తెలుగు, హిందీతో సహా పలు భారతీయ భాషలలోనికి డబ్ చేయబడ్డాయి. ఇతడు తమిళ సినిమా నిర్మాతల మండలికి వరుసగా మూడుసార్లు అధ్యక్షుడిగా ఉన్నాడు. 1989లో కారైకుడి నియోజకవర్గం నుండి తమిళనాడు శాసనసభకు ఎన్నికైనాడు. 1996లో "తమిళనాడు ఐయల్ ఇసై నాటక మన్రమ్"‌ కు అధ్యక్షునిగా నియమితుడైనాడు. తమిళనాడు రాష్ట్రప్రభుత్వం ఇతడిని కళైమామణి పురస్కారంతో సత్కరించింది. ఇతడు కిడ్నీ సంబంధిత వ్యాధితో బాధపడుతూ తన 65వ యేట 2014, జూన్ 22న సింగపూర్‌లో మరణించాడు.
సినిమాలు
రామనారాయణ తీసిన తెలుగు సినిమాల పాక్షిక జాబితా:
 సంవత్సరం సినిమా పేరు పాత్ర వివరాలు దర్శకత్వం కథ స్క్రీన్ ప్లే నిర్మాత 1980  పున్నమినాగు         1982  అత్తకు తగ్గ అల్లుళ్ళు        1982  న్యాయ పొరాటం       1984  కోడలు దిద్దిన కాపురం       మనైవి సొల్లె మందిరం అనే తమిళ సినిమా డబ్బింగ్ 1984  ఛాలెంజ్ దొంగలు        1984  పగ పట్టిన పులి        1984  సకల కళా ప్రియుడు        తీరద విలాయత్తు పిళ్ళై అనే తమిళ సినిమా డబ్బింగ్ 1985  కేటుగాళ్ళకు సవాల్        1985  చిలిపి యవ్వనం        1985  ఛాలెంజ్ కిలాడీ        1985  దెయ్యాల మేడ        1985  మావూరి మొనగాళ్ళు        1985  రాధ మాధవి        1986  నాగదేవత       1986  మారుతి        1986  రణధీరుడు        1987  నాగపూజా ఫలం        1990  లక్ష్మి దుర్గ        1990  శ్రావణ శుక్రవారం        1991  కొండవీటి ఖైది         1991  గంగ        1991  నరహరి మురహరి        1991  నాగమ్మ         1991  ముద్దుల మరదలు        1991  శ్రావణ మాసం        1991  సింధూర దేవి         1992  గోమాతవ్రతం         1992  గౌరమ్మ         1992  నాగబాల        1993  దుర్గ అనుగ్రహం         1993  మావారికి పెళ్ళి        1993  శాంభవి        1993  శివరాత్రి        1998  జగదీశ్వరి        1999  గురు పౌర్ణమి         2000  తిరుమల తిరుపతి వెంకటేశ      తిరుపతి ఎళుమలై వెంకటేశ అనే తమిళ సినిమా రీమేక్ 2000  దేవత      2000  మహాదేవి      2002  అమ్మోరు తల్లి      2003  అల్లరి గజేంద్రుడు      2010  కారా మజాకా     తమిళంలో కుట్టి పిశాసు, కన్నడలో బొంబాట్ కార్ అనే పేర్లతో ఒకే సారి నిర్మించారు.

మూలాలు

బయటిలింకులు
 

వర్గం:1949 జననాలు
వర్గం:2014 మరణాలు
వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:తమిళ సినిమా దర్శకులు
వర్గం:తమిళ సినిమా కథా రచయితలు
వర్గం:తమిళ సినిమా నిర్మాతలు
వర్గం:కన్నడ సినిమా దర్శకులు
వర్గం:మరాఠీ సినిమా దర్శకులు
వర్గం:బెంగాలీ సినిమా దర్శకులు
వర్గం:కళైమామణి పురస్కార గ్రహీతలు
వర్గం:తమిళనాడు శాసన సభ్యులు